alexandrainst/scandi-wiki huggingface dataset:
Sven Wollter

Sven Justus Fredrik Wollter (født 11. januar 1934 i Vasa församling i Göteborg, død 10. november 2020 i Luleå) var en svensk skuespiller. Han ble kjent da han medvirket i TV-serien Raskens på 1970-tallet.

Wollter bodde sammen Viveka Seldahl fra 1971 til hennes død 2001. Han var far til Ylva (død 1992) og Stina Wollter, Lina Wollter, Karl Seldahl og Magnus. Han var gift med journalisten Lisa Wede.

Wollter var engasjert i Kommunistiska Partiet og var blant artistene som er representert på musikksamlingen (r) Största hittarna, utgitt av partiet på 1990-tallet.

Wollter døde kort tid etter at han ble smittet av covid-19.

Filmografi (utvalg) 
 2007 – Elias og Kongeskipet
 2006 – Trigger
 2006 – Sigillet (lundensisk karnevalsfilm)
 2006 – Tilfellet G (Svensk tittel: Van Veeteren – Fallet G)
 2006 – Svalan, katten, rosen, döden
 2006 – Førstebetjenten og tausheten (Svensk tittel: Van Veeteren – Moreno och tystnaden)
 2005 – Borkmanns punkt
 2005 – Münsters fall
 2005 – Carambole
 2005 – Störst av allt
 2002 – Skattkammarplaneten (Stemmen til karakteren Long John Silver i Disney's 42. klassiker)
 2002 – Dieselråttor och Sjömansmöss (Julkalender)
 2001 – Återkomsten (Mini-serie)
 2001 – Dieselråttor och Sjömansmöss (Julkalender)
 2001 – Kvinna med födelsemärke (Mini-serie)
 2001 – En sang for Martin
 1999 – Det grovmaskiga nätet (Mini-serie)
 1999 – Sally (TV-serie)
 1999 – Ivar Kreuger (mini-serie)
 1999 – Den 13:e krigaren
 1996 – Jerusalem
 1995 – Alfred
 1994 –  Änglagård - andra sommaren
 1992 – Änglagård
 1989 – Tre kärlekar (TV-serie gjesterolle)
 1989 – Husbonden - piraten på Sandön (TV-serie)
 1987 – En film om kärlek
 1986 – I lagens namn
 1984 – Mannen från Mallorca
 1981 – Kallocain (TV-stykke)
 1976 – Mannen på taket
 1976 – Raskens (TV-serie)
 1973 – Ett köpmanshus i skärgården (TV-serie)
 1967 – Jag är nyfiken - gul
 1966 – Hemsøboerne (Hemsöborna) (TV-serie)

Teaterroller (utvalg) 
 2005 – Johannes Puntila i Herr Puntila och hans dräng Matti av Bertolt Brecht på Norrbottensteatern i Luleå

Priser (utvalg) 
 1973 – Svenska Dagbladets Thaliapris

Referanser

Eksterne lenker 
 
 
 

Svenske skuespillere
Personer fra Göteborg
Dødsfall relatert til covid-19 i Sverige
Skuespillere ofre for covidpandemien
Australian Open 2003

Australian Open 2003 ble arrangert i Melbourne 13. – 26. januar. Australian Open er en Grand Slam-turnering i tennis. Singleturneringen for herrer ble vunnet av Andre Agassi og dameturneringen av Serena Williams begge fra USA.

Menn

Åttendelfinaler

Kvartfinaler

Semifinaler

Finale

Kvinner

Åttendelfinaler

Kvartfinaler

Semifinaler

Finale

Eksterne lenker
 ITF Menn, Kvinner

Australian Open
Tennis i 2003
Sport i Australia i 2003
Bestikk (andre betydninger)

Bestikk kan på norsk bety:

 Spise- og serveringsbestikk som kniv, skje og gaffel
 Legebestikk, kirurgiske instrumenter (eller opprinnelig etuiet til slikt utstyr)
 Tegnebestikk eller sirkelbestikk, det vil si passer, rissefjær og annet tegneredskap til geometrisk tegning og liknende (eller opprinnelig etuiet til slikt utstyr)
 Opptegnelser og beregning av kurs og utseilt distanser for å beregne antatt posisjonen til et skip
 Bestikklugar, rom i styrehuset på en båt der en foretar navigering

Ordet bestikk i de tre første betydningene kommer fra det tyske Besteck eller Bestech, avledet av verbet bestecken som betyr «stikke inn i». Bestikk betegnet derfor opprinnelig «noe en stikker noe inn i» og ble brukt om etuier til instrumenter og redskaper, for eksempel et skrin eller futteral med plass til skje, kniv og gaffel, til legebestikk eller tegnebestikk.  

Bestikk i betydninga «beregning av skipsposisjon» er avledet av det nederlandske verbet bestecken, det vil si «stake opp» eller «avgrense».

Eksterne lenker
 Oppslagsordet «bestikk» i Bokmålsordboka
 Oppslagsordet «bestik» i Ordbog over det danske sprog 1750-1950
Bayamon Central University

Bayamon Central University (sp Universidad Central de Bayamon), er et uavhengig, pavelig universitet i byen Bayamon på Puerto Rico. Det ble grunnlagt i 1970 av dominikanerordenen og hadde i 2006 i alt 2 913 studenter og 218 vitenskapelig ansatte. 

Det betales US$ 4 440 i skolepenger, og studiene strekker seg til Mastergradsnivå. Rektor er professor Nilda Nadal (2007).

Eksterne lenker 
 

Universiteter på Puerto Rico
Utdanningsinstitusjoner etablert i 1970
1970 i Nord-Amerika
Pavelige universiteter og kollegier
Baylor University

Baylor University er et privat, ikke-kommersielt universitet i byen Waco, Texas. Det er knyttet til baptistkirken. Det hadde i 2006 i alt 14.040 studenter, med undervisning opp til doktorgradsnivå (Ph.D).

I 1845 ble Baylor University grunnlagt i Independence, Texas, hvilket gjør det til den eldste institusjonen for høyere utdanning i Texas. Universitetet flyttet til Waco i 1886 og ble slått sammen med Waco University.

Skolepengene ved Baylor er på US$ 24 490.

Referanser

Eksterne lenker 
 

Universiteter i Texas
Baptistene
Utdanningsinstitusjoner etablert i 1845
1845 i USA
McLennan County
Bacamarte

Bacamarte var et brasiliansk progressiv rock-band. De ble stiftet I 1974 av fjorten år gamle Mario Neto, men de ble snart oppløst. I 1977 stiftet Neto Bacamarte på nytt med nye musikere. Det var denne oppstillingen som i 1978 spilte inn Bacamartes opus, Depois do Fim. Neto var redd for at plateutgivelsen skulle drukne blant all diskomusikken som florerte på hitlistene, og bestemte seg for å ta vare på opptakene til verden var klar for dem. I 1982 ble han overtalt av en venn til å la en lokal radiostasjon spille albumet i sin helhet. Responsen var overveldende, og albumet ble sluppet på vinyl tidlig i 1983. Et andre album ble sluppet i 1999, med materiale fra 80-tallet; det blir som regel sett på som en Mario Neto-soloplate, da bare han selv og keyboardist Robério Molinari bidrar.

Medlemmer
Jane Duboc (vokal) 
Márcus Moura (fløyte, trekkspill)  
Mario Neto (elektrisk og akoustisk gitar, piano, keyboard, bass, trommer, perkusjon, vokal) 
Mr. Paul (perkusjon) 
Delto Simas (bass) 
Marco Verissimo (trommer)  
Sergio Villarim (keyboard)

Diskografi
 Depois Do Fim – 1983
 Sete Cidades – 1999

Kilder
https://web.archive.org/web/20010119091000/http://www.bacamarte.com.br/

Brasilianske musikkgrupper
Band etablert i 1974
Selskaper opphørt i 1984
1974 i Brasil
Familiesangboka Mandelblomsten

Familiesangboka Mandelblomsten er en salmebok som brukes av den kristne menigheten Brunstad Christian Church som er beregnet spesielt på barn og unge og i familiesammenheng.

Sangboka er utgitt av Skjulte Skatters Forlag på sju språk (norsk, engelsk, tysk, fransk, nederlandsk, dansk og finsk), men ingen av utgavene inneholder alle sangene. Sangboka har 335 sanger «felles», og i tillegg har utgavene på norsk, tysk, engelsk og nederlandsk hver sin tilleggssamling med sanger spesielt for språket, gjerne knyttet opp til sanger med spesielle tradisjoner i språket eller nasjonene som benytter det. Til sammen er det 447 sanger i sangboka. Den norske utgaven inneholder blant annet ulike jule- og fedrelandssanger.

Den er utviklet fra tidligere barnesangbøker i Brunstad Christian Church, men er mer omfattende enn tidligere sangbøker. Den har blant annet mange flere sanger og et videre språkspekter, og det er lagt vekt på å finne originale tekster og melodier. Tittelen på sangboka er hentet fra Bibelen, og baserer seg på 4. Mosebok kapittel 17 og Jeremias kapittel 1, vers 11 og 12.

Utvalg av sanger 

Tilleggssanger

Referanser

Brunstad Christian Church
Salmebøker
Australian Open 2004

Australian Open 2004 ble arrangert i Melbourne 16. – 30. januar. Australian Open er en Grand Slam-turnering i tennis. Singleturneringen for herrer ble vunnet av Roger Federer fra Sveits og dameturneringen av Justine Henin-Hardenne fra Belgia.

Menn

Åttendelfinaler

Kvartfinaler

Semifinaler

Finale

Kvinner

Åttendelfinaler

Kvartfinaler

Semifinaler

Finale

Eksterne lenker
 ITF Menn, Kvinner

Australian Open
Tennis i 2004
Sport i Australia i 2004
Longyearbyen skole

Longyearbyen skole er en grunnskole med skolefritidsordning og en avdeling for videregående opplæring i Longyearbyen på Spitsbergen, Svalbard. Skolen har 48 ansatte og 215 elever. I tillegg tilbyr skolen undervisning i norsk med samfunnskunnskap for fremmedspråklige.

Ansvaret for Longyearbyen skole ble fra 1. januar 2007 overført fra staten til Longyearbyen lokalstyre.

Historie 
Allerede i første driftsåret til Store Norske Spitsbergen Kulkompani var det undervisning i Longyearbyen og frem til 1919 var det fem til ti barn som fikk undervisning. Fra høsten 1920 ble det opprettet ordinær skoledrift i en liten brakke på Skjæringa. I det første året var det åtte elver og en lærer på tolv m². Da den første kirken stod ferdig i 1921, ble kirkens leseværelse tatt i bruk som skole og arealet økte til 20 m². I 1937 ble bruksskolen i Longyearbyen lovfestet og året etter sto en egen skolebygning ferdig.

I forbindelse med evakueringen av befolkning i perioden 1942-45, ble undervisningen avholdt på et slott i Storbritannia. Da befolkningen kom tilbake etter krigens slutt, var skolen som resten av byen nedbrent. Skolen fikk da tilhold i midlertidige lokaler i et av husene på Haugen. I 1951 fikk skolen to rom i det nye forsamlingshuset, Huset, ett rom for de eldste elevene og ett for de yngste.

I 1971 stod en ny skole ferdig på Haugen, midt i Longyeardalen. Norges siste verksskole ble avviklet i 1976 og Staten, ved Kirke- utdannings- og forskningsdepartementet, overtok driften av skolen fra Store Norske Spitsbergen Kulkompani.

Rektorer
 Frode Westby Thorstad (2018-, (fra Bjørnsletta skole)
 Terje Leren (-2018)

Referanser

Eksterne lenker 
 

Byggverk i Longyearbyen
Barne- og ungdomsskoler i Norge
Videregående skoler i Norge
Utdanningsinstitusjoner etablert i 1920
Interstate 95

Interstate 95 (eller I-95) er en Interstate Highway som løper fra Miami i det sørlige Florida langs hele den amerikanske østkysten helt til Houlton i delstaten Maine, nær den kanadiske grense. Den er ca. 3000 kilometer lang. På sin vei er den innom 15 delstater og forbi hovedstaden Washington D.C. Motorveien betjener mange av det østlige USAs største og viktigste byer.

Strekninger

Større byer som betjenes 
Fra nord mot sør:

 Portland, Maine
 Boston, Massachusetts
 Providence, Rhode Island 
 New Haven, Connecticut
 New York City, New York
 Newark, New Jersey
 Philadelphia, Pennsylvania
 Baltimore, Maryland
 Washington D.C., District of Columbia
 Richmond, Virginia
 Fayetteville, Nord-Carolina
 Florence, Sør-Carolina
 Savannah, Georgia
 Jacksonville, Florida
 Fort Lauderdale, Florida
 Miami, Florida

Eksterne lenker 
 

Veier i Florida
Veier i Georgia (USA)
Veier i Sør-Carolina
Veier i Nord-Carolina
Veier i Virginia
Transport i Maryland
Transport i Delaware
Veier i Pennsylvania
Veier i New Jersey
Veier i New York State
Veier i Connecticut
Transport i Rhode Island
Transport i New Hampshire
Veier i Massachusetts
Transport i Maine
Interstate Highways
Kongsberg Satellite Services

Kongsberg Satellite Services AS (KSAT) er et norsk selskap, som er en verdensledende tjenesteleverandør for mottak av satellittdata. Historien deres begynte allerede i 1968 med Tromsø Telemetri Stasjon, før KSAT ble etablert i 2001 av Norsk Romsenter og Kongsberg Defence & Aerospace. De hadde i utgangen av 2019 mer enn 220 ansatte.

Selskapet har bakkestasjoner over hele verden, hovedkontoret er i Tromsø. Det er etablert salgskontor i Oslo, Stockholm og Colorado. I Longyearbyen, Svalbard har KSAT verdens største kommersielle antennepark Svalbard Satellittstasjon. 

Selskapet tilbyr tjenester som TT&C, Data acquisition, Hosting services, LEOP og launcher support, sounding rocket support og data handling. I tillegg til data brukt til jordobservasjon. I 2018 ble det etablert en dedikert enhet i selskapet, KSATLITE, for å møte etterspørselen i det stadig voksende New Space-markedet.

KSAT har mer enn 50.000 kontakter med satellitter i måneden. Informasjonen fra satellittene gir viktig kunnskap om planeten vår, som varsling av vær, deteksjon av havis i Arktis, oljesøl og ulovlig fiske - for å nevne noe.

Det globale bakkenettverket til KSAT består av over 200 antenner på 23 forskjellige plasser i verden (2020), som styres fra Tromsø og Svalbard.
Svalbard
Tromsø
 Vardø
Athens
 Azorerne (partner station)
Puertollano
 Dubai
 Bangalore
 Singapore
 Mauritius
 Hartebeesthoek
 Tokyo
 Awarua
Troll, Antarktis
 Inuvik
 Fairbanks
Nuuk
 Los Angeles
 Panama
 Hawaii
 Cordoba (partner station)
Punta Arenas
Tolhuin (partner station)

Selskapet er eid likt (50/50) av Space Norway AS (50%) og Kongsberg Defence og Aerospace AS (50%). Selskapet er sertifisert med Achilles Certification og ISO 9001:2005 Certification

Referanser

Eksterne lenker
 

Norske statlige selskaper
Norske teknologiselskaper
Romfartsselskaper
Longyearbyen
Næringsliv i Tromsø
Norsk romfart
Kongsberg Gruppen
Selskaper etablert i 2001
Flex (sanger)

Félix Danilo Gómez Bosquez (født 31. august 1980), bedre kjent under artistnavnet Flex, er en latinamerikansk reggaetonartist med røtter fra Panama.

Han begynte å synge i 1997 under artistnavnet «Nigga», og var med på CD-en «Sin Censura Vol. 1» hvor han fremførte «Como puedo cantar» i duett med Toby King, men han ga ikke ut sin egen CD, «Las Propias 2000» før i 2000. Med den ble han kjent i land som Costa Rica, Guatemala, Nicaragua, Venezuela, Honduras, Belize, Peru og Ecuador.

Te Quiero 
En av hans største slagere, «Te Quiero» fra albumet «Romantic Style In Da World» befant seg 7 uker på toppen av México Top 100 og fikk gullplate (50 000 solgte). Den ble solgt i over 75 000 kopier i Mexico i løpet av noen få uker ved slutten av 2007.

Endring av artistnavn i USA 
Etter at Nigga ble populær i Mexico, startet veien videre nordover til USA. Siden bruken av navnet «nigga», en språklig variant av det nedsettende «nigger», kunne være omstridt i USA, begynte han der å benytte artistnavnet Flex

Diskografi 
 2006 En Este Mundo
 2007 Romantic Style In Da World 
 Singler
 2007 Te Quiero
 2007 Sin Tu Amor
 2007 Escápate
 2008 Te Quiero (feat. Belinda)
 2008 Gritarle
 2009 La Evolución Romantic Style
 2009 Dime Si Te Vas Con Él
 2009 Te Amo Tanto

Samarbeid 
 2008 Por Ti Baby (feat. Kumbia All Starz)
 2008 Te Quiero [Remix] (feat. Arcángel)
 2008 Luna [Remix] (feat. El Artista)
 2008 Perdóname  (nigga ft Jadiel )
 2008 Bésame otra vez (feat. Filthy Rich)
 2008 Escúchame señora (feat. Alex Pro)

Referanser

Eksterne lenker 
 Nigga – The romantic style in da World

Panamanske musikere
Reggaetonartister
Personer fra Panama by
Fødsler i 1980
Bruce Boxleitner

Bruce Boxleitner (født 12. mai 1950 i Elgin i Illinois) er en amerikansk skuespiller.

Bruce Boxleitner er mest kjent for sine hovedroller i serier som Familien Macahan, Scarecrow and Mrs. King, Babylon 5 (der han spiller rollefiguren «John Sheridan», commander på romstasjonen  Babylon 5), hans roller i filmene The Gambler (sammen med Kenny Rogers), og Tron (der han hadde hovedrollen). Han har vært med i flere andre TV-serier, samt videospillet Tron og spillet Kingdom Hearts II.

Bakgrunn

Tidlig liv og familie 
1. januar 1995 giftet Boxleitner seg med skuespillerinnen Melissa Gilbert som han har en sønn sammen med, Michael og en stesønn Dakota Brinkman, sønn av skuespilleren Bo Brinkman. Han har to eldre sønner, Sam and Lee, sammen med sin tidligere kone, skuespillerinnen Kathryn Holcomb som nå er gift med den engelske skuespilleren Ian Ogilvy. Melissa Gilbert spilte hans kone «Anna Sheridan» i Babylon 5.

Skuespillerkarriere

Babylon 5 
I 1994 startet science fiction-serien Babylon 5. Boxleitner spilte rollen som «John Sheridan», kommandør og sjef for romstasjonen Babylon 5. Serien gikk i fem sesonger, var en kjempesuksess og Boxleitner kom med i den andre sesongen, og erstattet den tidliger kommandøren Michael O'Hare som «Jeffrey Sinclair». Han har også spilt i flere av spin-off filmene basert på Babylon 5, den siste i 2007.

Etter B5

Forfatterskap 
Boxleitner har skrevet to science fiction-romaner med en western-setting: Frontier Earth (1999) og Searcher (2001).

Verv 
I 2003 ble Boxleitner utnevnt til styret i National Space Society, en ikke-kommersielle organisasjon for utdanning innenfor romfart, grunnlagt av Dr. Wernher von Braun.

Priser og nominasjoner 
Saturn Award (Academy of Science Fiction, Fantasy & Horror Films, USA)
 1999 – Nominert – Outstanding Supporting Actor – Babylon 5

Golden Boot Awards
 1993 – Vinner – Golden Boot

Universe Reader's Choice Award (Sci-Fi Universe Magazine, USA)
 1996 – Vinner – Best Actor in a Genre TV Series – Babylon 5
 1995 – Vinner – Best Actor in a Genre TV Series – Babylon 5 (delt med David Duchovny for The X Files)

Filmografi

Referanser

Eksterne lenker 
 
 

Skuespillere fra USA
Personer fra Kane County i Illinois
Skuespillere i Babylon 5
Skuespillere i Heroes
Mottakere av Golden Boot Awards
Fødsler i 1950
HMHS «Britannic»

HMHS «Britannic» (opprinnelig bygget som RMS (også SS) «Britannic») var et britisk-flagget havgående hospitalskip / atlanterhavsskip som ble konstruert fra 1911 til 1915 av Harland and Wolff i Belfast, Nord-Irland, for det kjente britiske rederiet White Star Line som det tredje skipet i White Star Lines Olympic-klassen. RMS «Britannic» var da hun ble bygget verdens største atlanterhavsskip, hun ble konstruert for å være verdens mest luksuriøse og sikreste passasjerskip, som skulle gå i transatlantisk rute mellom Southampton og New York. Skipet var søsterskipet til RMS «Titanic» og RMS «Olympic». RMS «Britannic» var under konstruksjon da søsterskipet «Titanic» sank på sin jomfrutur fra Southampton til New York natt til 15. april 1912. Noen av de skjebnesvangre designsvakhetene på «Titanic» ble utbedret på «Britannic» før hun ble ferdigbygget. Lanseringen fant sted 26. februar 1914.

Ved begynnelsen av første verdenskrig ble skipet rekvirert av Royal Navy for å fungere som et hospitalskip, hun ble satt inn i tjeneste den 23. desember 1915. «Britannic» seilte fem vellykkede turer mellom Storbritannia og Gallipoli-fronten for å hente sårede britiske soldater fra felttoget i Tyrkia. På den sjette turen kantret hun og sank etter å ha blitt rammet av en stor eksplosjon da hun var på vei til Tyrkia den 21. november 1916, hun forliste utenfor øya Kea nær Hellas ved Middelhavet, 30 mennesker mistet livet under forliset. Det har vært mange undersøkelser for å finne ut om senkningen var et resultat av en mine eller en torpedo skutt fra en tysk ubåt, uten at en konklusjon har blitt nådd.

Vraket av «Britannic» ble funnet i 1975 på 120 meters dyp av en ekspedisjon ledet av franskmannen Jacques-Yves Cousteau. Vraket er det største passasjerskipet som ligger på sjøbunnen etter hennes skjebnesvangre søsterskip «Titanic».

Bildegalleri

Kilder 

The RMS Britannic — The Forgotten Sister 
Sinking — Hospital Ship HMHS Britannic 

Dampskip
Passasjerskip
Skip fra første verdenskrig
Britiske skip
White Star Line-skip
Harland and Wolff
Skip bygget i Storbritannia
Skip fra 1914
Forlis i Europa
Krigsforlis
Skipsvrak
Artikler i sjøfart-prosjektet
Australian Open 2005

Australian Open 2005 ble arrangert i Melbourne 16. – 30. januar. Australian Open er en Grand Slam-turnering i tennis. Singleturneringen for herrer ble vunnet av Marat Safin fra Russland og dameturneringen av Serena Williams fra USA.

Menn single

Åttendelfinaler

Kvartfinaler

Semifinaler

Finale

Kvinner single

Åttendelfinaler

Kvartfinaler

Semifinaler

Finale

Double og mixeddouble

Finale double menn

Finale double kvinner

Finale mixeddouble

Eksterne lenker
 ITF Menn, Kvinner

Tennis i 2005
Australian Open
Sport i Australia i 2005
A Day in the Life

«A Day In The Life» er den siste sporet på The Beatles-album Sgt. Pepper's Lonely Hearts Club Band fra 1967.
 
Det er en psykedelisk rockelåt, hovedsakelig sunget av John Lennon, men en liten del av sangen er også sunget av Paul McCartney.

Psykedelisk
Fire ganger er det en psykedelisk strofe med noen variasjoner, spilt av et orkester hovedsakelig med strykere, men også noen blåsere. I disse strofene er det noen vokaler av John Lennon og noe tromming av Ringo Starr. Oppgaven orkesteret fikk når låta skulle spilles inn, var å begynne på den laveste tonen instrumentet deres kunne spille, og avslutte på høy E-tone.

Referanser 

The Beatles-sanger
Sanger skrevet av Lennon/McCartney
Sanger fra 1967
Mike Bryan

Michael Carl «Mike» Bryan (født 29. april 1978 i Camarillo, California) er en amerikansk profesjonell tennisspiller.

Mike har vunnet femten Grand Slam-titler i tennis sammen med sin tvillingbror Bob Bryan og i tillegg har han vunnet tre Grand slam turneringer i mixeddouble sammen med Lisa Raymond.

Grand Slam-titler 
  French Open:
 Double herrer 2003 (sammen med Bob Bryan)
 Mixed double 2003 (sammen med Lisa Raymond)
 Double herrer 2013 (sammen med Bob Bryan)
 Mixed double 2015 (sammen med Bethanie Mattek-Sands)
  US Open:
 Mixed double 2002 (sammen med Lisa Raymond)
 Double herrer 2005 (sammen med Bob Bryan)
 Double herrer 2008 (sammen med Bob Bryan)
 Double herrer 2010 (sammen med Bob Bryan)
 Double herrer 2012 (sammen med Bob Bryan)
 Double herrer 2014 (sammen med Bob Bryan)
  Wimbledon:
 Double herrer 2006 (sammen med Bob Bryan)
 Double herrer 2011 (sammen med Bob Bryan)
 Mixed double – 2012 (sammen med Lisa Raymond)
  Australian Open:
 Double herrer 2006 (sammen med Bob Bryan)
 Double herrer 2007 (sammen med Bob Bryan)
 Double herrer 2009 (sammen med Bob Bryan)
 Double herrer 2010 (sammen med Bob Bryan)
 Double herrer 2011 (sammen med Bob Bryan)
 Double herrer 2013 (sammen med Bob Bryan)

Referanser

Eksterne lenker 
 
 

Tennisspillere fra USA
Olympiske mestere for USA
Deltakere for USA under Sommer-OL 2004
Tennisspillere under Sommer-OL 2004
Medaljevinnere under Sommer-OL 2008
Deltakere for USA under Sommer-OL 2008
Tennisspillere under Sommer-OL 2008
Medaljevinnere under Sommer-OL 2012
Deltakere for USA under Sommer-OL 2012
Tennisspillere under Sommer-OL 2012
Tvillinger fra USA
Personer fra Camarillo
Fødsler i 1978
US Open 2005 (tennis)

US Open 2005 ble arrangert for 124 gang og ble spilt i perioden 29. august til 11. september. US Open er en Grand Slam-turnering i tennis. Singleturneringen for herrer ble vunnet av Roger Federer fra Sveits og dametittelen av Kim Clijsters fra Belgia. Tvillingene Bob og Mike Bryan vant herredoublen og damedoublen ble vunnet av Lisa Raymond og Samantha Stosur. Daniela Hantuchová og Mahesh Bhupathi vant mixeddoubleturneringen.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Doublefinaler

Eksterne lenker
 ITF Menn, Kvinner

US Open (tennis)
Tennis i 2005
Sport i USA i 2005
Bjørkelibakken

Bjørkelibakken er et skihoppanlegg i Stryn i Sogn og Fjordane. Anlegget er en del av Vangen Skisenter på Fjelli, ca. 500 meter over havet, drøyt 20 km fra Stryn sentrum. Anlegget består av en normalbakke med K-punkt 90 meter (bakkestørrelse 100 meter) og seks mindre hoppbakker med K-punkt 70, 40, 25, 15, 10 og 5 meter. Bjørkelibakken er Sogn og Fjordanes fylkesanlegg for skihopping, og var arena for junior-VM i 2004. Anlegget er eid av IL Veten.

Den første hoppbakken i området ble bygd i 1920. Det moderne anlegget ble bygd i 1994 og åpnet med norgescuprenn vinteren 1995. Det var arena for kombinert hopp og spesialhopp normalbakke og lagkonkurranse under NM på ski i 1996. Bakkerekord i normalbakken er 105,5 meter, satt av Espen Andersen under junior-NM 6. mars 2010. K70-bakken har bakkerekord 78,5 meter, satt av Fredrik Bjerkeengen i 2005.

Viktige renn

Junior-VM

NM

Kilder
Skisprungschanzen-Archiv: Stryn (Nordfjord Fritidssenter)
IL Veten: Bjørkelibakkane 
Junior-VM 2004: Bjørkelibakken 
NM på ski 1996: Bjørkelibakken 

Hoppbakker i Norge
Idrettsanlegg i Vestland
Sport i Stryn
Byggverk i Stryn